
TEHNIČKI OPIS
za nabavku usluga dezinfekcije, dezinsekcije, deratizacije i deviperizacije objekata

U cilju obezbjeđenja adekvatne zaštite zdravlja na radu zaposlenih i zaštite opreme, potrebno je izvršiti usluge dezinfekcije, dezinsekcije, deratizacije i deviperizacije objekata za potrebe „Regionalni vodovod Crnogorsko primorje“ DOO Budva.
Potrebno je izvršiti usluge deratizacije i uklanjanja ostataka glodara za objekte Regionalnog vodovoda u 32 prostora ukupne površine 2.358,5 m2. Objekti su smješteni na relaciji Tivat – Đurmani – Ulcinj i Đurmani - vodoizvorište Bolje Sestre (kod sela Grbavci, opština Zeta).

Objekti na kojima će se vršiti aktivnosti koje su predmet nabavke su:
1. Opština Tivat: prekidna komora - rezervoar (PK) Tivat (16m²), distribucioni odvojak (DO) Podkuk (60m²), DO Gradiošnica (10m²),
1. Opština Kotor: DO Kotor (10m²-uz magistralni put), DO Radovići (0,5m²-uz magistralni put; štiti se ormar automatike koji se nalazi u većem zaštitnom ormaru),
1. Opština Budva: PK Prijevor (16m²-Topliški put), pumpna stanica Budva - rezervoar (12m²), PS Budva (450m²-Topliški put), DO Bijeli do (10m²-Budva), DO Miločer (12m²-ispod magistralnog puta), PK Sveti Stefan (40m²), RB Sveti Stefan (18m²-iznad magistralnog puta), PK Perazića do (40m²), RB Perazića do (18m²-iznad magistralnog puta), DO Petrovac (12m²-uz magistralni put), DO Buljarica (12m²-lokalni put kroz Buljaricu), Regulacioni blok Kamenovo(0,5 m²-na parkingu Kamenovo uz magistralni put; štiti se ormar automatike koji se nalazi u većem zaštitnom ormaru + 0,5m² štiti se UPS uređaj koji se nalazi u većem ormaru),
1. Opština Bar: Rezervoar Đurmani (95m²) i prostorije za skladištenje hlora, prostorije za neutralizaciju i prostorije zatvaračnice (80m²-iznad magistralnog puta, 3 km od tunela Sozina), PK Ćafe (40m²-iznad magistralnog puta), DO Zaljevo (12m²), DO Dubrava (12m²), DO Utjeha (0,5 m²-za ormar uređaja za automatiku pored magistralnog puta + 0,5m² za ormar UPS uređaja), PS Belveder (150m²), PS Belveder - 3 prostorije pored (150 m -iznad magistralnog puta prema Sanitarnoj deponiji Možura), PS Reljići (500m²-ukupno, 80m² sa elektro opremom-Gluhi do),
1. Opština Ulcinj: PK Bratica (40m²-iznad magistralnog puta u naselju Bratica), DO Ulcinj komunalno (štiti se ormar automatike od 0,5 m² koji se nalazi u većem zaštitnom ormaru + 0,5m² štiti se UPS uređaj koji se nalazi u većem ormaru),
1. Opština Zeta: PPV Bolje Sestre-vodoizvorište (500m²-ukupno, 120m² sa elektro opremom) i PK Bolje Sestre (40m²) - Grbavci.

U prostor koji nije razdvojen od vode potrebno je postaviti živolovke (mišolovke). Tu spadaju PK Tivat, PK Prijevor, PS Budva-rezervoar.

Prilikom svakog monitoringa izvođač usluga je obavezan pokupiti uginule glodare i dezinfikovati mjesta gdje su isti pronađeni. Izvođač usluga je obavezan izvršiti uklanjanje preparata nakon prestanka funkcije na propisan način. 
Prije izvršenja aktivnosti, Izvođač je dužan prezentovati način izvođenja aktivnosti predstavnicima Naručioca koji su zaduženi za održavanje opreme, kako ne bi došlo do eventualnih oštećenja iste.
Posebno je potrebno voditi računa da su preparati ekološki odobreni i da se tretman vrši u neposrednoj (i zaštitnoj) zoni izvorišta i oko objekata za vodosnabdijevanje, pa tretiranje mora biti takvo da nema nikakvih negativnih posljedica na izvorište i objekte vodosnabdijevanja.

Opis aktivnosti

· Usluge deratizacije biocidom na bazi brodifakuma minimum 0,005%, na svim objektima Regionalnog vodovoda u skladu sa tehničkom specifikacijom (polugodišnji tretman). Uslugu deratizacije odraditi biocidom na bazi brodifacuma koji je odobren za upotrebu od strane Agencije za zaštitu životne sredine Crne Gore; tamo gdje uslovi bezbjednosti zahtijevaju, postaviti živolovke (mišolovke). Uslugu izvršiti sa 250 velikih plastičnih deratizacionih kutija sa ključem, adekvatno označenih, sa evidencijom o datumu postavljanja i pregleda –iznad kutije, na zidu; sa izradom šematskog prikaza postavke kutija za sve objekte.
· Redovan dvomjesečni monitoring na svim objektima Regionalnog vodovoda, eventualno uklanjanje ostataka glodara i dopuna mamaca
· Usluge dezinfekcije biocidom na bazi vodonik peroksida minimum 50% i srebra 0,01-0,05%, na svim objektima Regionalnog vodovoda u skladu sa tehničkom specifikacijom (polugodišnji tretman). Uslugu dezinfekcije odraditi sa biocidom koji je odobren za upotrebu od strane Agencije za zaštitu životne sredine Crne Gore
· Usluge dezinsekcije biocidom (ili vanredni tretman, po potrebi) na bazi piperonil butoksida minimum 12,5%, cipermetrina minimum 5% i tetrametrina minimum 2,5%, svih objekata Regionalnog vodovoda u skladu sa tehničkom specifikacijom (tromjesečni tretman). Uslugu dezinsekcije odraditi sa biocidom koji je odobren za upotrebu od strane Agencije za zaštitu životne sredine Crne Gore.
· Usluge deviperizacije upotrebom repelenata (biocid ili hemikalija), u cilju zaštite od zmija na svim objektima Regionalnog vodovoda (polugodišnji tretman).

Hemijski sadržaj aktivnih materija u biocidima je zahtijevan bez navođenja imena biocida. Tražene koncentracije su dale najbolje rezultate imajući u vidu blizinu vodoizvorišta i objekata javnog vodosnabdijevanja.
Tretman dezinfekcije podrazumijeva eradikaciju bakterija i virusa u objektima, dezinsekcija podrazumijeva eradikaciju gmižućih insekata, deratizacija podrazumijeva eradikaciju glodara.
[bookmark: _GoBack]Ponuđači će u tabeli u finansijskom dijelu ponude, u dijelu „Odgovor“ koji se odnosi na bitne karakteristike ponuđenog predmeta nabavke, navesti naziv preparata sa kojim će se vršiti usluge. Ponuđeni preparati moraju biti u skladu sa rješenjem o upisu biocida u listu ili privremenu listu biocidnih proizvoda koje izdaje Agencija za zaštitu životne sredine shodno Zakonu o biocidima. U slučaju da je za repelent za zmije ponuđena hemikalija, potrebno je dostaviti Rješenje za slobodan promet opasnih hemikalija, izdato od strane Agencije za zaštitu životne sredine Crne Gore.

 Ponuđene cijene uključuju sve troškove mobilizacije, demobilizacije, rada i osiguranja zaposlenih kod ponuđača, iznose carinskih dažbina, špedicije, izradu dokumentacije, korišćenje opreme, poreze i dažbine (osim PDV, koji se iskazuje posebno) itd. koji su potrebni za uspješno izvršenje predmetnih usluga.

